ཞི་ཅིན་ཕིང་གིས་ཁ་ནེ་ཨར་ཐོག་དང་པོར་ཀྲུང་གོར་རྒྱལ་དོན་འཚམས་འདྲིར་ཡོང་བར་དགའ་བསུ་ཞུས་པ་དང་།ཁ་ནེ་ཨར་བརྒྱད་ནས་ཁུ་པའི་ཧྲུའུ་ཅི་དང་པོ་ཁ་སི་ཐི་ལོ་ལ་ལྷག་བསམ་རྣམ་དག་གིས་འཚམས་འདྲི་མཛད།ཞི་ཅིན་ཕིང་གིས་བསྟན་དོན།ཁ་པ་ནི་ཁྱད་དུ་འཕགས་པའི་རླབས་ཆེན་གྱི་རྒྱལ་ཁབ་ཅིག་ཡིན་པ་དང་།དུས་རབས་ཕྱེད་ཀའི་རིང་དཀའ་ཁག་ལ་མ་འཛེམས་པར་རང་གི་བགྲོད་ལམ་དུ་སྐྱོད་པས།འཛམ་གླིང་མི་དམངས་ཀྱི་བརྩི་བཀུར་ཐོབ་ཡོད།ཀྲུང་གོ་དང་ཁུ་པ་གཉི་ག་སྤྱི་ཚོགས་རིང་ལུགས་ཀྱི་རྒྱལ་ཁབ་ཡིན་ལ།གྲོགས་པོ་བཟང་པོ་དང་བློ་མཐུན་བཟང་པོ།སྤུན་ཟླ་བཟང་པོ་ཡིན།འདི་ལ་དོན་དངོས་ཀྱི་བདེན་དཔང་ཡོད་པར་མ་ཟད།འདིས་དུས་ཚོད་དང་རྒྱལ་སྤྱིའི་འགྱུར་ལྡོག་གི་ཉམས་སད་ཐེག་ཡོད།ཀྲུང་གོ་དང་ཁུ་པ་ཕྱོགས་གཉིས་ཀྱིས་རྒྱལ་ཁབ་གཉིས་ཀྱི་རྒན་རབས་འགོ་ཁྲིད་པས་མཉམ་དུ་གསར་སྐྲུན་དང་སྐྱེད་སྲིང་བྱས་པའི་ཀྲུང་གོ་དང་ཁུ་པའི་མཛའ་བརྩེ་ལ་ལྡབ་ལྷག་གིས་གཅེས་སྤྲས་བྱས་ནས།དེ་རྒྱུན་འཛིན་བཟང་པོ་བྱེད་པ་དང་འཕེལ་རྒྱས་བཟང་པོ་བཏང་ནས།ཀྲུང་གོ་དང་ཁུ་པའི་མཛའ་མཐུན་མཉམ་ལས་ཀྱི་ལོ་རྒྱུས་གསར་པ་བསྐྲུན་དགོས་ཟེར།